
8 

Surah Buah Tin 



(Makkiyah) 

r*. rKt 




Dengan nama Allah 

Yang Maha Penyayang dan Maha Pengasih 


Ayat-ayat dan Terjemahan 



"Demi buah tiri dan buah zaitun(l). Dan demi Bukit 
Tursina(2). Dan demi negeri (Makkah) yang aman ini(3). 
Sesungguhnya Kami telah ciptakan manusia dengan sebaik- 
baik rupa bentuk(4). Kemudian Kami kembalikannya ke 
tingkat yang sebawah-bawahnya(5). Kecuaii orang-orang 
yang beriman dan mengerjakan amalan-amalan yang saiih, 
maka untuk mereka disediakan pahala yang tiada 
berkeputusan(6). Oleh itu , apakah yang menyebabkan 
engkau mendustakan agama(7). Bukankah Allah itu Hakim 
yang paling adil? "(8). 

Hakikat pokok yang dikemukakan oleh surah ini 
ialah hakikat fitrah yang lurus yang menjadi asas 
tabi'at manusia yang diciptakan Allah dan kesesuaian 
tabi'atnya dengan tabi'at iman. Dengan fitrah yang 
lurus, manusia boleh mencapai darjat yang sempurna 
yang ditentukan keadaanya, dan manusia akan jatuh 
ke darjat yang sebawah-bawahnya apabila ia 
menyeleweng dari fitrah yang lurus dan iman yang 
jujur itu. 

Allah kemukakan hakikat ini dengan bersumpah. 


•k k k k k k 


(Pentafsiran ayat-ayat 1-3) 




"Demi buah tin dan buah zaitun(l). Dan demi Bukit 
Tursina(2). Dan demi negeri (Makkah) yang aman ini. "(3) 

Sumpah-sumpah seperti ini yang banyak kita jumpai 
di dalam surah-surah juzu' 'Amma ini merupakan 
sebuah frem untuk dibentangkan hakikat fitrah 
manusia ini, dan biasanya frem-frem itu amat selaras 
pula dengan hakikat yang dibentangkan itu. 

Bukit Tursina, Negeri Makkah, Buah-buah Tin Dan Zaitun 
Mengingatkan Tempat-tempat Dan Peristiwa 
Kemenangan Di Dalam Perjuangan Agama Allah 

Maksud dari "Bukit Tursina" ialah Bukit Tur tempat 
Nabi Musa a.s, diseru oleh Allah 'Azzawajaila. Maksud 
"negeri yang aman" ialah Makkah Baitullahil- 
Haram. Hubungan kedua-dua tempat ini dengan 
urusan agama dan iman adalah jelas sekali. Tetapi 
bayangan hubungan ini tidak jelas di dalam buah "tin 
dan zaitun" sejauh yang ternampak kepada kami. Di 
sana terdapat berbagai-bagai pendapat yang ma'thur 
tentang maksud dari tin dan zaitun itu. Ada pendapat 
yang mengatakan bahawa buah tin itu ialah isyarat 
kepada Turtina yang terletak berdekatan dengan 
Damsyik. Ada yang mengatakan ia adalah isyarat 
kepada pokok-pokok tin, di mana Adam dan isterinya 
Hawa mengambil daun-daunnya untuk menutup 
aurat mereka di dalam Syurga ketika mereka tinggal 
di sana sebelum turun ke dalam kehidupan dunia. 
Dan ada pula yang mengatakan bahawa yang 
dimaksudkan dengan tin itu ialah tempat tumbuhnya 
pokok tin di bukit yang menjadi tempat berlabuhnya 
bahtera Nuh a.s. 

Tentang "az-Zaitun" pula, ada pendapat yang 
mengatakan bahawa Zaitun itu adalah isyarat kepada 
Turzita di Baitul-Maqdis. Ada pula yang mengatakan 
ia adalah isyarat kepada Baitu!-Maqdis itu sendiri. Ada 
yang mengatakan ianya isyarat kepada dahan Zaitun 
yang dibawa balik oleh burung merpati yang dilepas 
oleh Nabi Nuh a.s. dari atas bahtera untuk meninjau 
keadaan banjir dan apabila burung merpati itu pulang 
membawa dahan Zaitun, maka fahamlah beliau 
bahawa bumi telah timbul dan menumbuhkan 
tumbuh-tumbuhan. 

Selanjutnya ada pendapat yang mengatakan 
bahawa yang dimaksudkan dengan tin dan Zaitun itu 

ialah dua jenis buah-buahan yang dimakan yang 
dikenali umum, dan kedua-duanya bukanlah 
melambangkan sesuatu yang lain, atau kedua-duanya 
merupakan lambang dari bumi tempat tumbuhnya. 


Di tempat yang lain dari Al-Qur'an, Zaitun disebut di 
samping Bukit Tur. Firman Allah: 



04 ^ (jt Tj>- 0 


J s 
__ /1 





"Dan pokok (Zaitun) yang keluar dari Tursina yang 
mengeluarkan minyak dan lauk bagi orang-orang yang 
makan. " 


(Surah al-Mu'minun: 20) 

Di suatu tempat yang lain disebut tfj%j (pokok 
Zaitun dan kurma). Sementara "tin" hanya disebut 
sekali sahaja di dalam AI-Qur'an seluruhnya. 

Kerana inilah kami tidak dapat pastikan maksudnya 
yang sebenar. Apa yang dapat kami katakan ialah 
bahawa maksud yang lebih dekat dari sebutan buah 
tin dan buah Zaitun di sini ialah isyarat kepada 
tempat-tempat dan peristiwa-peristiwa kenangan 
yang ada hubungan dengan agama dan iman, atau 
ada hubungan dengan asal mula kejadian manusia 
yang diciptakan dengan sebaik-baik bentuk rupa 
(mungkin sewaktu ia berada di dalam Syurga tempat 
pertama ia memulakan hidupnya) supaya isyarat itu 
sesuai dengan hakikat pokok yang dikemukakan di 
dalam surah ini atau supaya frem itu selaras dengan 
hakikat yang dibicarakannya mengikut kaedah Al- 
Qur'an. 

* -k 'k ic ic * 

(Pentafsiran ayat-ayat 4-6) 

Yang menjadi inti hakikat dalam surah ini ialah: 


Kedudukan Istimewa Manusia Di Sisi Allah 



" Sesungguhnya Kami telah ciptakan manusia dengan sebaik- 
baik rupa bentuk(4). Kemudian Kami kembalikannya ke 
tingkat yang sebawah-bawahnya (5). Kecuali orang-orang 
yang beriman dan mengerjakan amalan-amalan yang salih, 
maka untuk mereka disediakan pahala yang tiada 
berkeputusan. "(6) 

Dari ayat ini jelas ternyata betapa besarnya 
perhatian Allah terhadap manusia. Sejak awal lagi ia 
diciptakan dalam bentuk yang sebaik-baiknya. 
Memang tiap-tiap kejadian itu diciptakan Allah 


dengan sebaik-baiknya, tetapi menyebut secara 
khusus bahawa manusia itu dijadikan dengan sebaik- 
baik susunan dan bentuk rupa dalam surah ini dan di 
tempat-tempat yang lain dari AI~Qur'an, 
menunjukkan bahawa Allah memberi perhatian dan 
'inayahyang lebih besar terhadap makhluk manusia. 

Perhatian dan 'inayah Allah yang besar terhadap 
makhluk insan ini, walaupun ia mempunyai titik-titik 
kelemahan dan sering dilanda kerosakan dan 
penyelewengan dari fitrah yang suci, menunjukkan ia 
mempunyai kedudukan yang tinggi di sisi Allah dan 
mempunyai nilai istimewa dalam susunan kejadian 
alam ini. Perhatian dan 'inayah Allah yang besar itu 
dapat dilihat dengan jelas dalam susunan kejadiannya 
yang amat rapi, sama ada dalam susunan anggota 
jasmani yang amat seni dan canggih atau dalam 
susunan kejadiannya yang unik atau dalam susunan 
kejadian rohaniyahnya yang menakjubkan. 

Kejatuhan Ciri Rohaniyah Menandakan Kejatuhan Ciri 

Insaniyah Manusia 

Dalam ayat ini penekanan telah ditumpukan kepada 
ciri-ciri rohaniyahnya yang boleh jatuh terjunam ke 
darjat yang sebawah-bawahnya apabila manusia itu 
menyeleweng dari fitrahnya yang suci atau 
menyimpang dari iman yang lurus, kerana memang 
jelas bahawa ciri-ciri jasmaniyahnya tidak berubah dan 
jatuh kepada darjat yang sebawah-bawahnya. 

Di dalam ciri-ciri rohaniyah inilah nampak jelas 
kelebihan kejadian insan, kerana ia dikurniakan 
kesediaan untuk meningkat ke darjat yang amat 
tinggi yang melebihi ketinggian darjat para malaikat 
al-Muqarrabin sebagaimana dibuktikan oleh kisah 
Mi'raj di mana malaikat Jibril a.s. terpaksa berhenti 
pada maqam tinggi yang tertentu, sedangkan Nabi 
Muhammad ibn Abduilah s.a.w. terus meningkat naik 
ke maqam yang lebih tinggi. Di samping itu juga 
manusia mempunyai kesediaan menggelonsor jatuh 
ke darjat yang sebawah-bawahnya yang tidak pernah 
dialami oleh mana-mana makhluk lain, iaitu merosot 
ke darjat yang membuat haiwan-haiwan itu lebih 
tinggi dan lebih baik darinya kerana haiwan-haiwan 
itu hidup dengan fitrahnya yang betul, iaitu mereka 
bertasbih kepada Allah dan melaksanakan fungsinya 
yang betul, mereka bertasbih kepada Allah dan 
melaksanakan fungsinya di alam ini dengan hidayat 
yang benar, sedangkan manusia yang merupakan 
sebaik-baik makhluk itu sanggup mengingkari Tuhan 
Penciptanya dan menggelonsor turun bersama hawa 
nafsunya ke darjat yang lebih bawah dari haiwan. 



"Sesungguhnya Kami telah ciptakan manusia dengan sebaik- 
baik rupa bentuk. "(4) 

Iaitu sebaik-baik kejadian dari segi fitrah dan 
kesediaan semulajadi. 

^ ^ ^ 'Z / ^ l 

"Kemudian Kami kembalikannya ke tingkat yang sebawah- 
bawahnya. " (5) 

Apabila ia menyeleweng dengan fitrahnya dari garis 
lurus yang ditunjukkan Allah, dan setelah diberi 
penjelasan dan kebebasan agar ia memilih salah satu 
dari dua jalan. 

K 

"Kecuali orang-orang yang beriman dan mengerjakan 
amalan-amalan yang salih. "(6) 

Merekalah golongan manusia yang kekal di atas 
fitrahnya yang lurus, kemudian mereka lengkapkan 
pula fitrah mereka dengan iman dan amal salih, dan 
terus meningkat ke darjat yang sempurna yang 
diperuntukkan kepada mereka sehingga berakhir 
dengan kehidupan yang sempurna di negeri Akhirat, 
negeri yang sempurnai 



"Maka untuk mereka disediakan pahala yang tiada 
berkeputusan. "(6) 

Di Persimpangan Jalan Di Antara Meningkat Setinggi- 

tinggi Dengan Keimanan Atau Jatuh Serendah-rendah 

Dengan Kesesatan 

Golongan insan yang menurun jatuh bersama fitrah 
mereka ke darjat yang paling bawah itu terus 
menjunam ke bawah hingga ia sampai dan menetap 
di lapisan Neraka yang terkebawah sekali, di mana 
nilai insaniyahnya tidak berharga lagi. ■ 

Naik dan turun itu merupakan dua perhentian atau 
kesudahan bagi satu titik tolak, iaitu sama ada tegak 
di atas fitrah yang lurus serta menyempurna dan 
meningkatkannya dengan iman dan amalan yang 
salih, maka jalan ini akan membawa manusia kepada 
darjatnya yang sempurna dalam kehidupan yang 
penuh ni'mat, atau menyeleweng dari fitrah yang 
lurus dan meluncur ke bawah dan putus hubungan 
dengan hidayat Allah, maka jalan ini akan membawa 
manusia ke dasar Neraka dalam kehidupan yang 
penuh 'azab. 

Dari sini jelas ternyata nilai keimanan dalam 
kehidupan manusia. Keimanan itulah jalan naik yang 
menyampaikan, fitrah manusia kepada matlamatnya 
yang sempurna. Keimanan itulah tali hubungan di 
antara fitrah manusia dengan Tuhan Penciptanya. 
Keimanan itulah nur yang menerangi jalan naik 
menuju kehidupan orang-orang yang kekal yang 
dimuliakan di sisi Allah. 

i 

Apabila tali ini putus dan apabila nur ini padam, 
maka akibatnya' manusia ’ akan meluncur jatuh ke 
darjat yang paling rendah yang menggugurkan 
seluruh nilai kemanusiaannya dan hanya layak untuk 
menjadi bahan-bahan bakar api Neraka sama seperti 
ketul-ketul batu. 




(Pentafsiran ayat-ayat 7-8) 

Keadilan Allah 

Dan di bawah bayangan hakikat inilah manusia 
diseru: 



"Oleh itu , apakah yang menyebabkan engkau mendustakan 
agama (7). Bukankah Aliah itu Hakim yang paling adil? "(8) 

Apakah yang menyebabkan engkau tidak 
percayakan agama sesudah menyedari hakikat ini, 
sesudah mengetahui nilai keimanan dalam kehidupan 
manusia dan sesudah melihat nasib mereka yang 
tidak beriman, yang tidak bersuluhkan nur hidayat 
dan tidak berpegang dengan tali Allah yang kukuh? 



"Bukankah Allah itu Hakim yang paling adil. "(8) 

tidakkah Allah itu Pengadil Yang Maha Adil apabila la 
menetapkan hukuman-hukuman yang seperti ini? 
Atau tidakkah hikmat kebijaksanaan Allah mencapai 
matlamatnya dalam hukuman-hukuman yang telah 
ditetapkannya terhadap orang-orang Mu'min dan 
orang yang tidak Mu'min. 

Keadilan Allah itu amat jelas sekali, kerana itu dalam 
sebuah Hadith Marfu' dari Abu Hurayrah Rasulullah 
s.a.w. telah bersabda: 

: U j £- T J\i (( udlj )) jnS'Jb-t ! J lili 

utj ji .. . jaJi . . . ((u^U-i (Aa ii j-Jl)) 

iiUi 

"Apabila seseorang kamu membaca (( OA^j )) dan 

membaca ayat akhirnya oAi)) , maka 

hendaklah dia berkata: 


iiUi Jp U j Jj 

"Memang benar dan akulah salah seorang dari orang-orang 
yang menyaksikan keadilan-Mu itu. " 


k k k k k * 



